
                        GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                            „Nikola Tesla“

KLASA: 024-08/23-003/244
URBROJ: 251-13-11-16/001-23-3
Zagreb, 6. veljače 2023.
			
Z A P I S N I K

s 22. sjednice Vijeća Mjesnog odbora „Nikola Tesla“, održane 6. veljače 2023. u 17:30 sati, u prostorijama Mjesnog odbora „Nikola Tesla“, Ozaljska ulica 16.

Nazočni članovi Vijeća: Margareta Čotić, Luka Kamenečki, Vanja Spirin, Hrvoje Vraneš, Ivana Zovko i Ivan Žanić
Ostali nazočni: Gradski ured za mjesnu samoupravu, civilnu zaštitu i sigurnost, Područni odsjek Trešnjevka – sjever - Barbara Šarić – viša stručna referentica 

Predsjednica Vijeća Mjesnog odbora „Nikola Tesla“ Margareta Čotić otvara sjednicu i pozdravlja sve prisutne. Utvrđuje da je na sjednici prisutno 6 od ukupno 7 članova Vijeća, te konstatira da su ispunjeni svi uvjeti za raspravljanje i odlučivanje.

Predsjednica daje na glasanje zapisnik s 21. sjednice koji je prihvaćen bez rasprave i JEDNOGLASNO.

Predsjednica predlaže dopunu dnevnog reda točkom: Prijedlog zaključka o postavljanju zaštitnih mrežica na košare za smeće

Dopuna dnevnog reda je prihvaćena JEDNOGLASNO.

Predsjednica predlaže 
DNEVNI RED

1. Prijedlog Financijskog plana Mjesnog odbora „Nikola Tesla“ za 2023.
2. Prijedlog zaključka za asfalterski program Plan malih komunalnih akcija Mjesnog odbora „Nikola Tesla“ za 2023.
3. Program rada Vijeća Mjesnog odbora „Nikola Tesla“ za 2023.
4. Izvješće o radu Vijeća Mjesnog odbora „Nikola Tesla“ za 2022.
5. Prijedlog zaključka o postavljanju zaštitnih mrežica na košare za smeće
6. Aktualna problematika na području Mjesnog odbor „Nikola Tesla“
7. Pitanja, prijedlozi i obavijesti

koji je prihvaćen JEDNOGLASNO.


Ad 1.	Prijedlog Financijskog plana Mjesnog odbora „Nikola Tesla“ za 2023.

Predsjednica informira nazočne o predmetu rasprave i odlučivanja. U raspravi sudjeluju svi članovi Vijeća. Predsjednica zaključuje raspravu.

Vijeće Mjesnog odbora „Nikola Tesla“ JEDNOGLASNO je donijelo






FINANCIJSKI PLAN
Mjesnog odbora ''Nikola Tesla''
za 2023.

Članak 1.
Financijski plan Mjesnog odbora ''Nikola Tesla'' za 2023. (dalje u tekstu: Plan) sastoji se od:

PRIHODA:									85.150,00 EUR
RASHODA:									85.150,00 EUR

	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS

	PRIHODI MJESNOG ODBORA UKUPNO
	85.150,00

	6711
	PRIHODI ZA FINANCIRANJE RASHODA POSLOVANJA
	85.150,00

	
B) RASHODI

	KONTO
	NAZIV KONTA
	IZNOS

	RASHODI MJESNOG ODBORA UKUPNO
	85.150,00

	Izvor 1.1. OPĆI PRIHODI I PRIMICI
	13.190,00

	3291
	NAKNADE ČLANOVIMA VIJEĆA MJESNOG ODBORA
	11.940,00

	3299
	OSTALI NESPOMENUTI RASHODI POSLOVANJA MJESNOG ODBORA
	1.250,00

	Izvor 4.1. PRIHOD OD KOMUNALNE NAKNADE
	71.960,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	71.960,00

	 
	ODRŽAVANJE JAVNIH ZELENIH POVRŠINA
	34.020,00

	 
	ODRŽAVANJE NERAZVRSTANIH CESTA
	37.940,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora.


Ad 2.	Prijedlog zaključaka za asfalterski program Plan malih komunalnih akcija Mjesnog odbora „Nikola Tesla“ za 2023.

Predsjednica informira nazočne o predmetu rasprave i odlučivanja. U raspravi sudjeluju svi članovi mjesnog odbora. 
Predsjednica zaključuje raspravu. 










Vijeće Mjesnog odbora „Nikola Tesla“ JEDNOGLASNO je donijelo

Z A K L J U Č A K

1. Vijeće Mjesnog odbora „Nikola Tesla“ suglasno je da se dio sredstava s pozicije asfalterskog programa Plana malih komunalnih akcija Mjesnog odbora „Nikola Tesla“ za 2023. u iznosu od 15.000,00 EUR preraspodjeli na poziciju asfalterskog programa Plana malih komunalnih akcija Mjesnog odbora Ciglenica u svrhu asfaltiranja:
      - Stubičke ulice od Zagorske do II Zagorske.
2. Ovaj se zaključak dostavlja Vijeću Gradske četvrti Trešnjevka – sjever.  

Ad 3.	Program rada Vijeća Mjesnog odbora „Nikola Tesla“ za 2023.
Predsjednica informira nazočne o predmetu rasprave i odlučivanja. U raspravi sudjeluju svi članovi mjesnog odbora. Predsjednica zaključuje raspravu. 
Vijeće Mjesnog odbora „Nikola Tesla“ JEDNOGLASNO je donijelo

PROGRAM RADA
VIJEĆA MJESNOG ODBORA „NIKOLA TESLA“ ZA 2023. GODINU

1. Vijeće Mjesnog odbora „Nikola Tesla“ predlaže slijedeće aktivnosti Vijeća za 2023. godinu: 
· Rješavanje problematike u prometu na području Mjesnog odbora „Nikola Tesla“
· Potpora kulturnim, obrazovnim i drugim sadržajima na terenu Mjesnog odbora „Nikola Tesla“
· Prijedlozi Vijeću GČ Trešnjevka-sjever za rješavanje  problema u infrastrukturi i za kvalitetniji, sadržajniji i sigurniji život građana u zajednici
· Odlučivanje o povremenom korištenju prostora mjesne samouprave 
· Suradnja s korisnicima prostora u MO „Nikola Tesla“
· Suradnja s komunalnim redarstvom
· Suradnja s policajcem u zajednici
· Donošenje Financijskog plana za 2023.
· Prijedlog Plana malih komunalnih akcija za 2024.
· Prijedlog akcija za Plan komunalnih aktivnosti za 2024. Gradske četvrti Trešnjevka - sjever
· Donošenje Godišnjeg obračuna za 2022.. 
2. Ovaj Program rada Mjesnog odbora „Nikola Tesla“ za 2023. dostavlja se Vijeću Gradske četvrti Trešnjevka-sjever.

Ad 4.	Izvješće o radu Vijeća Mjesnog odbora „Nikola Tesla“ za 2022.

Predsjednica  informira nazočne o predmetu rasprave i odlučivanja. U raspravi sudjeluju svi članovi mjesnog odbora. Predsjednica zaključuje raspravu. 
Vijeće Mjesnog odbora „Nikola Tesla“ JEDNOGLASNO je donijelo

IZVJEŠĆE O RADU
VIJEĆA MJESNOG ODBORA „NIKOLA TESLA“ ZA 2022. GODINU

1. Vijeće Mjesnog odbora „Nikola Tesla“ u 2022. godini:
· održalo je 13 sjednica Vijeća Mjesnog odbora 
· Vijeće Mjesnog odbora „Nikola Tesla“ je na sjednicama raspravljalo o prijedlozima akata gradskih tijela, kao i zahtjevima građana
· odobrilo korištenje prostora udrugama i političkim strankama
· koordiniralo je u radu s Vijećem GČ Trešnjevka – sjever kroz koordinacije s predsjednikom Vijeća gradske četvrti Trešnjevka – sjever
· održalo je dežurstva za građane jednom tjedno u prostorijama MO Ciglenica 
· donijelo je Prijedlog  prioriteta za Plan malih komunalnih akcija za 2022. godinu
· donijelo je Financijski plan za 2022. godinu
· donijelo je Prijedlog Plana malih komunalnih akcija Vijeća Mjesnog odbora „Nikola Tesla“ za 2023.
· predlagalo intervencije na terenu za unapređenju kvalitete života stanovnika.
2. Ovo Izvješće o radu Mjesnog odbora „Nikola Tesla“ za 2022. godini dostavlja se Vijeću Gradske četvrti Trešnjevka-sjever.



Ad 5. Prijedlog zaključka o postavljanju zaštitnih mrežica na košare za smeće

Predsjednica  informira nazočne o predmetu rasprave i odlučivanja. U raspravi sudjeluju svi članovi mjesnog odbora. Predsjednica zaključuje raspravu. 

Vijeće Mjesnog odbora „Nikola Tesla“ JEDNOGLASNO je donijelo

Z A K LJ U Č A K

Vijeće Mjesnog odbora „Nikola Tesla“ traži postavljanje zaštitnih mrežica na košare za smeće uz stazu kod Športske gimnazije, Selska cesta 119.
OBRAZLOŽENJE
Razni otpaci iz postavljenih košarica za smeće na lokaciji u parkiću i u pored pješačkih staza ispred Športske gimnazije (javna površina) redovito budu razneseni po okolnoj površini od strane vjetra ili ptica. Nerijetko su otpaci završili u olucima športske gimnazije i iste začepili (potvrđeno od strane ravnatelja gimnazije). 

Ad 6.	Aktualna problematika područja Mjesnog odbora „Nikola Tesla“

Predsjednica informira nazočne o primljenim mailovima i ostvarenom u zadnjih mjesec dana:
· Očitovanja, na znanje
· Uklanjanje klupa - Susedgradska 5
· Nepoštivanje obveze odvoza otpada koju mi plaćamo
· Odgovor – veza Okićka jednosmjerna
· "Stupić" na nogostupu
· Godišnji okvirni terminski plan donošenja najznačajnijih akata, OBAVIJEST
· Nagrada Zagrepčanka godine, obavijest o javnom pozivnom natječaju
· Nagrada Grada Zagreba, obavijest o javnom pozivnom natječaju
· SAZIV 7. KOORDINACIJE PREDSJEDNIKA VGČ I VMO
· Jačanje participacije građana - anketa za vijećnice i vijećnike
· Zaustavite izgradnju spalionice medicinskog otpada KBC Rebro
· Zaključak Odbora za komunalno gospodarstvo
· Nepoštivanje obveze odvoza otpada od strane Zagrebačkog Holdinga, podružnica Čistoća
· Dan Perma kulture u CKIM
· Dežurstvo referenata i članova vijeća MO
· Korištenje prostora mjesnog odbora – Zlatni Hmelj
· Dopis - rušenje stambenih objekata pogođenih potresom
· Zamolba za pomoć
· Kostelska ulica

Ad 7. 	Pitanja, prijedlozi i obavijesti

Opet se raspravljalo se o srušenom stablu u dvorištu prostorija mjesnog odbora te ovo vijeće traži što hitniju sadnju zamjenskog stabla (što je i obvezno budući da je propisana obveza sadnje zamjenskog stabla prilikom svakog rušenja).

Također se raspravljalo o problematici spremnika za miješani komunalni otpad na pločnicima Okićke ulice (ispred lokala) koji onemogućuju prolaz pješacima, prvenstveno osobama u invalidskim kolicima i roditeljima s djecom u kolicima koji zbog toga moraju izlaziti na gotovo najprometniju cestu na području mjesnog odbora. Dogovoreno je da će se isto prijavljivati na cistoca@zgh.hr.

Sjednica je završila u 18:15 sati.
                                                                                                        
                                                                                                                                                                                                            
                                                                                                            	                                Predsjednica
                                                                                                     			           Vijeća Mjesnog odbora
                                                                                                               	                              „Nikola Tesla“

